Author: Inštitút pre aproximáciu práva
Last saved by: agenda0
Company: UV SR

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
5.9.2001
K materiálu č. 2708/2001
K bodu č. 12

     

S T A N O V I S K O

k návrhu skupiny poslancov Národnej rady SR na vydanie zákona, ktorým sa mení a dopĺňa zákon č.366/1999 Z.z. o daniach z príjmov v znení neskorších predpisov     

I
	Návrh zákona, ktorým sa mení a dopĺňa zákon č.366/1999 Z.z. o daniach z príjmov v znení neskorších predpisov predkladá na rokovanie vlády SR ministerka financií.
II
Predmetom úpravy návrhu zákona je zrovnoprávniť všetky druhy škôl a školských zariadení, resp.umožniť získať daňové zvýhodnenie aj iným školám a školským zariadeniam, nielen vysokým školám a fakultám. Predkladaný poslanecký návrh vychádza z programového vyhlásenia vlády SR, kde je uvedené, že vláda daňovo zvýhodní podnikateľskú činnosť stredných a vysokých škôl, ak sa prostriedky získané zo zvýhodnenia použijú na ďalší rozvoj vzdelávacích inštitúcii a modernizáciu vzdelávania.
III.
Priame dane patria medzi prioritné oblasti harmonizácie práva, ktoré sú obsiahnuté v Príprave asociovaných krajín strednej a východnej Európy na integráciu do vnútorného trhu únie – kapitola X „Priame zdaňovanie“. Oblasť štátnej pomoci je upravená v článku 87 Zmluvy o Európskej únii. Čiastková oblasť oslobodenia od dane je upravená v Bielej knihe v kapitole 3 – Hospodárska súťaž.

Sekcia Inštitút pre aproximáciu práva uplatňuje nasledovné pripomienky:

K doložke zlučiteľnosti:
- v bode 3 navrhujeme uviesť, že uvedený návrh zákona patrí medzi prioritné oblasti harmonizácie práva, ktoré sú obsiahnuté v Príprave asociovaných krajín strednej a východnej Európy na integráciu do vnútorného trhu únie – kap.3 „Hospodárska súťaž“, ak aj v Zmluve o Európskej únii. Z uvedeného odporúčame prepracovať doložku zlučiteľnosti.     

Bratislava | 03.09.2001
Vypracoval: | Mgr.Roland Jaroš
Tel.: | 57295633

JUDr. Mária Krošlákovágenerálna riaditeľka